На 2 юни крайцера пристига в Парамушир, и след зареждане от танкера „Нисан-Мару“, на 3 юни, излиза в морето за участие в операцията „AL“. До завръщането си в Оминато, на 23-ти, той прикрива стоварването на войски на Ату, патрулирайки океана южно от острова. На 28 юни – 14 юли „Начи“ прави втори поход в този район, а след това, от 24 до 30, докува в Йокосука. От 14 юли той е предаден в състава на 21-ва дивизия крайцери („Тама“ и „Кисо“), оставайки при това флагман на Пети флот. На 2 август „Начи“ отплава от Йокосука и до март 1943 г. курсира по маршрута Парамушир – Оминато. На 30 септември 1942 г. поради лъжливо съобщение за появата на американски кораби той излиза за тяхното прихващане, през февруари преминава ремонт в Сасебо (с поставянето на ветрозащитни козирки).